* **Πράγα – Βιέννη – Βουδαπέστη – Μπρατισλάβα 8 μέρες 16-23/12. Οδικό – Αεροπορικώς.**

**1η Μέρα | Θεσσαλονίκη – Βουδαπέστη.**

Συγκέντρωση νωρίς το πρωί στα γραφεία μας και αναχώρηση για την Βουδαπέστη. Άφιξη αργά το βράδυ και τακτοποίηση στο ξενοδοχείο μας. Διανυκτέρευση.

**2η Μέρα | Βουδαπέστη – Ξενάγηση πόλης.**

Πρωινό και στη συνέχεια θα ξεκινήσουμε την ξενάγηση μας με τα ωραιότερα κτίρια της Βουδαπέστης που είναι χτισμένα πάνω στις όχθες του Δούναβη, μεταξύ των οποίων το Βασιλικό Ανάκτορο, εκκλησίες, ιστορικά ανάκτορα και το Κοινοβούλιο της Ουγγαρίας. Πεζή περιήγηση: Η συνοικία του Πύργου και η Παλιά Πόλη έχουν πεζοδρομηθεί και επανάκτησαν την αρχική τους γοητεία. Στην περιοχή λόφος του Πύργου, μπορεί κανείς να επισκεφτεί εκτός από το Ανάκτορο των Αψβούργων, το Μουσείο Ιστορίας της Βουδαπέστης, την κρήνη του Ματθία, το Θέατρο του Πύργου, το Ανάκτορο Σάντορ αλλά και την Εθνική Πινακοθήκη Ουγγαρίας, όπου είναι συγκεντρωμένα τα πολυτιμότερα έργα ουγγρικής τέχνης. Περπατώντας την παλιά πόλη της Βούδας, σταθείτε στην οδό των Λόρδων, όπου παλιότερα έμεναν αριστοκράτες και έμποροι. Αξίζει να δείτε την εκκλησία του Αγίου Ματθία, τον ‘’Προμαχώνα των Ψαράδων’’ με τους κωνικούς πύργους και την υπέροχη θέα. Ελεύθερος χρόνος για φαγητό και στη συνέχεια αναχώρηση για το ξενοδοχείο μας. Τακτοποίηση. Το βράδυ σας προτείνουμε μια κρουαζιέρα στον ποταμό Δούναβη για να θαυμάσετε εν πλω τα φωταγωγημένα κτίρια της πόλης με την μακροχρόνια ιστορία και την πλούσια πολιτιστική κληρονομιά.

**3η Μέρα | Βουδαπέστη – Παραδουνάβια χωριά – Μπρατισλάβα – Περιήγηση πόλης – Βιέννη.**

Πρωινό και αμέσως μετά θα αναχωρήσουμε για το Szentendre (Άγιος Ανδρέας), ένα παραδοσιακό χωριό της Ουγγαρίας. Θα επισκεφτούμε το μουσείο κεραμικής τέχνης της γλύπτριας Μαργκίτ Κόβατς, και την ορθόδοξη εκκλησία του 1752. Περιπλανηθείτε στο χωριό των Καλλιτεχνών και των Καλών Τεχνών, όπως χαρακτηριστικά αποκαλείται ο Άγιος Ανδρέας, όπου μπορείτε να αγοράσετε κρύσταλλα, πορσελάνες και πολλά αναμνηστικά δώρα. Συνεχίζουμε για το Visegrad, το επόμενο χωριό πάνω στο Δούναβη. Θα θαυμάσουμε και θα περιηγηθούμε στα δύο τεράστια κάστρα, χτισμένα από τον Βασιλιά Μπέλα Δ’ για την προστασία της περιοχής από τους Μογγόλους. Στη συνέχεια θα επισκεφθούμε το Βασιλικό Παλάτι χτισμένο από τον Βασιλιά Λουδοβίκο Α’. Τέλος θα σταματήσουμε στο χωριό Esztergom, όπου θα δούμε τα πολυάριθμα αξιοθέατα, ανάμεσα στα οποία είναι: η Βασιλική, το Κάστρο και ο Καθεδρικός Ναός του Ezstergom, και η υπέροχη θέα του Δούναβη από το κάστρο, ιδανική για φωτογραφίες. Ελεύθερος χρόνος για φαγητό και ψώνια και αργότερα συνεχίζουμε για μια από τις πιο όμορφες μητροπόλεις της Ευρώπης, την Μπρατισλάβα. Άφιξη και αμέσως θα ακολουθήσει σύντομη περιήγηση στο ιστορικό της κέντρο. Στη συνέχεια θα αναχωρήσουμε για την Βιέννη. Άφιξη και τακτοποίηση στο ξενοδοχείο. Το βράδυ θα έχουμε ελεύθερο χρόνο για μια πρώτη γνωριμία με την πόλη πάντα με την συνοδεία του αρχηγού μας. Αργά το βράδυ επιστροφή στο ξενοδοχείο μας. Διανυκτέρευση.

**4η Μέρα | Βιέννη – Ξενάγηση πόλης – Παρακολούθηση Κοντσέρτου Κλασικής μουσικής.**

Πρωινό και στη συνέχεια θα ακολουθήσει η πανοραμική περιήγηση της πόλης. Θα περιηγηθούμε στην περίφημη λεωφόρο του Pινγκ, όπου θα θαυμάσουμε τα πιο σημαντικά αξιοθέατα της Βιέννης, όπως το Δημοτικό Πάρκο, την Κρατική Όπερα, το Τετράγωνο των Μουσείων, την πύλη του Φραγκίσκου Ιωσήφ, το νεοκλασικό Κοινοβούλιο, το Δημαρχείο γοτθικού ρυθμού, το παλιό Ανακτορικό Θέατρο, το Πανεπιστήμιο, την Εκκλησία του Tάμματος, τη Φωτίφ Kίρχε και την εκπληκτική εκκλησία του Αγίου Καρόλου. Ελεύθερος χρόνος. Το μεσημέρι προαιρετικά θα ακολουθήσει ξενάγηση στο ανάκτορο και τους κήπους του Σενμπρούν, που θεωρείται ισάξιο των Βερσαλλιών και ήταν η πρώην θερινή κατοικία της αυτοκρατορικής οικογένειας. Θα επισκεφτούμε τα σημαντικότερα δωμάτια και την μεγάλη αίθουσα χορού και θα εντυπωσιαστούμε από τους κήπους και την εσωτερική πολυτέλεια του ανακτόρου. Το βράδυ προαιρετική διασκέδαση σε παραδοσιακή ταβέρνα με μουσική ή αλλιώς σας προτείνουμε να παρακολουθήσετε Κοντσέρτο Κλασικής μουσικής σε ένα από τους πολλούς χώρους που δίνονται 2ωρα κοντσέρτα επιλεγμένων μουσικών μελωδιών των Strauss και Μότσαρτ. Αργά το βράδυ επιστροφή στο ξενοδοχείο μας. Διανυκτέρευση.

**5η Μέρα | Βιέννη – Περιπατητική ξενάγηση πόλης – Πράγα.**

Πρωινό και στη συνέχεια θα ξεκινήσει η περιπατητική ξενάγηση μας με τα Ανάκτορα Hofburg. Το σύμπλεγμα του Hofburg περιλαμβάνει τα αυτοκρατορικά διαμερίσματα, αρκετά μουσεία, ένα παρεκκλήσι, μία εκκλησία, την Αυστριακή Εθνική Βιβλιοθήκη, τη Χειμερινή Σχολή Ιππασίας και τα γραφεία του προέδρου της Αυστρίας. Στη συνέχεια, θα δούμε την Ελληνική γειτονιά με την Εκκλησία της Αγίας Τριάδος, τον Άγιο Στέφανο, όπου θα θαυμάσουμε την εξωτερική πρόσοψη, την Πλατεία Μάρκτ - Κρήνη αφιερωμένη στο Γάμο του Ιωσήφ με την Μαρία, την Πλατεία Γκράμπεν με τον μεγαλοπρεπή στύλο της Πανώλης ή αλλιώς στύλο της Αγίας Τριάδας, ο οποίος απεικονίζει έναν άγιο και έναν άγγελο που παρακολουθούν την εξόντωση μίας μάγισσας. Η μάγισσα αυτή, στην ουσία, είναι η πανούκλα. Το μεσημέρι ελεύθερος χρόνος στο κέντρο της πόλης για φαγητό και ψώνια. Αναχώρηση για την «Χρυσή Πόλη», την Πράγα. Άφιξη και τακτοποίηση στο ξενοδοχείο μας. Το βράδυ επίσκεψη στο πεζοδρομημένο ιστορικό κέντρο για μια πρώτη γνωριμία με τη πόλη πάντα με την συνοδεία του αρχηγού μας.

**6η Μέρα | Πράγα – Ξενάγηση πόλης.**

Πρωινό και ξεκινάμε την μέρα μας με την ξενάγηση στην Παλιά Πόλη, όπου μεταξύ άλλων θα δούμε την πλατεία της Παλιάς Πόλης (Staromestskenamesti), το μεσαιωνικό Δημαρχείο με το αστρονομικό ρολόι, το ναό της Παναγίας Τυν, την Εβραϊκή συνοικία, το γοτθικό Πύργο της πυρίτιδας, το Πανεπιστήμιο του Καρόλου, το Θέατρο Νόστιτς, την πλατεία Βενσεσλάβ (Václavskénamesti), την Εθνική βιβλιοθήκη, το Μέγαρο φιλαρμονικής και θα απολαύσουμε έναν περίπατο στην πέτρινη γέφυρα του Καρόλου που είναι στολισμένη με 30 αγάλματα αγίων. Το μεσημέρι θα έχουμε ελεύθερο χρόνο για φαγητό και ψώνια. Μπορούμε επίσης (προαιρετικά) να επιβιβαστούμε από την όχθη της «Μικρής Πλευράς» σε καραβάκι για την δίωρη κρουαζιέρα, στον πιο μακρύ ποταμό της χώρας, τον ποταμό Moldova, ή στα Τσέχικα Vltava. Χαλαροί, θα θαυμάσουμε το Κάστρο, τη γέφυρα, και όλα τα άλλα πανέμορφα αξιοθέατα της μεσαιωνικής πόλης, από άλλη οπτική γωνία. Αργά το απόγευμα θα επιστρέψουμε στο ξενοδοχείο μας.

**7η Μέρα | Πράγα – Καστρούπολη – Προαιρετική εκδρομή στο Κάρλοβι βάρι.**

Πρωινό και στη συνέχεια θα γνωρίσουμε την Καστρούπολη και το Κάστρο, όπου θα δούμε το μοναστήρι Στραχόβ, το παλάτι Τσέρνιν, το Λορέτο, το παλάτι Σβαρτσενβέργκ, την Αρχιεπισκοπή της Πράγας, το Προεδρικό μέγαρο, τον Καθεδρικό ναό του Αγίου Βίτου, το ναό του Αγίου Νικολάου. Στη συνέχεια προτείνουμε, μια φανταστική εκδρομή στην ομορφότερη λουτρόπολη το Κάρλοβι Βάρι, που ακούγεται σαν θρύλος στο Βορρά. Βουνά, δάση και χωριά περνούν από τα μάτια μας στη διαδρομή, σαν εικονογραφημένο βιβλίο. Η πανέμορφη λουτρόπολη θα μας εντυπωσιάσει με το πράσινο, τα γάργαρα νερά και τα υπέροχα κτίσματα. Γνωστή λόγω των ιαματικών της πηγών, με μοναδικές στον κόσμο ιδιότητες, τον 14ο αιώνα ονομάστηκε «Βασιλική Πόλη» απ' τον αυτοκράτορα Κάρολο τον 4ο. Έκτοτε καθιερώθηκε σαν τόπος συνάντησης προσωπικοτήτων των γραμμάτων, των τεχνών και της πολιτικής, όπως ο Τσάρος Πέτρος ο 1ος, ο Γκαίτε, ο Μπετόβεν, ο Μπαχ και ο Μαρξ. Σήμερα είναι ένα από τα πιο γνωστά κέντρα Υγείας & Ανανέωσης της Κεντρικής Ευρώπης. Αργά το απόγευμα, επιστροφή στο ξενοδοχείο μας.

**8η Μέρα | Πράγα – Πτήση επιστροφής.**

Πρωινό και άμεση αναχώρηση για το αεροδρόμιο για την πτήση της επιστροφής.

|  |  |
| --- | --- |
| **Πράγα - Βιέννη - Βουδαπέστη - Μπρατισλάβα 8 μέρες** | **Αναχώρηση: 16/12 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Βουδαπέστη: Ibis Styles Budapest city or similar | 3\* | Πρωινό | Early booking: 345€ (για τις πρώτες 20 θέσεις) Κανονική τιμή: 365€ | 270€ | 190€ | Πτήση με Aegean Airlines: Πράγα - Θεσσαλονίκη: 07:45 - 10:50 |
|
|
| Βιέννη: Ananas or similar | 4\* |
| Πράγα: Clarion Congress Hotel Prague or similar | 4\* |
| **Στη τιμή περιλαμβάνονται:** Αεροπορικά εισιτήρια με απευθείας πτήση με την Aegean Airlines. Μια αποσκευή 23Kg και 8 Kg. χειραποσκευή ανά ζευγάρι. Επτά (6) διανυκτερεύσεις στα ξενοδοχεία του τιμοκαταλόγου μας. Πρωινό καθημερινά. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος συνοδός- αρχηγός σε όλη τη διάρκεια της εκδρομής. Ασφάλεια Αστικής Ευθύνης. **Δεν περιλαμβάνονται:** Φόροι αεροδρομίων, επίναυλοι καυσίμων και ΦΠΑ: 85€. Δημοτικοί φόροι & Check points: 25€. Προαιρετική εκδρομή στο Κάρλοβι Βάρι: Ενήλικες 25€ και 15€ τα παιδιά 2-12 ετών. Προαιρετική συμμετοχή στη ξενάγηση στο Ανάκτορο Σενμπρούν: Ενήλικες 30€ και 20€ τα παιδιά 2-12 ετών. Προαιρετική συμμετοχή σε Κοντσέρτο κλασική μουσικής. Προαιρετικό By Night & Κρουαζιέρα στον Δούναβη. Προαιρετική κρουαζιέρα στο Μολδάβα. Προαιρετική συμμετοχή σε Κοντσέρτο Κλασικής μουσικής. Ότι αναφέρεται ως προαιρετικό ή προτεινόμενο στο αναλυτικό πρόγραμμα. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |
|